โครงสร้างการจัดการ 

  โครงสร้างการจัดการประกอบด้วย คณะกรรมการบริษัท คณะกรรมการบริหาร และ
  คณะกรรมการตรวจสอบ ตามรายละเอียดดังนี้

คณะกรรมการบริษัท 

คณะกรรมการบริษัท ตามหนังสือรับรองกระทรวงพาณิชย์ ประกอบด้วยกรรมการ 13 ท่าน และเลขานุการ ดังนี้

  ----- ------------- -------------- ------------------------------------
  1.    นายวันชัย       จิราธิวัฒน์        ประธานกรรมการ

  2.    นายเอนก       สิทธิประศาสน์     รองประธานกรรมการ

  3.    นายไพฑูรย์      ทวีผล           กรรมการ และประธานกรรมการตรวจสอบ

  4.    นายจักก์ชัย      พานิชพัฒน์        กรรมการ และกรรมการตรวจสอบ

  5.    นางสุนันทา      ตุลยธัญ          กรรมการ และกรรมการตรวจสอบ

  6.    นายครรชิต      บุนะจินดา        กรรมการ

  7.    นายสุทธิชัย      จิราธิวัฒน์        กรรมการ

  8.    นายสุทธิเกียรติ   จิราธิวัฒน์        กรรมการ

  9.    นายสุทธิชาติ     จิราธิวัฒน์        กรรมการ

  10.   นายสุทธิศักดิ์     จิราธิวัฒน์        กรรมการ

  11.   นายสุทธิธรรม    จิราธิวัฒน์        กรรมการ

  12.   นายกอบชัย      จิราธิวัฒน์        กรรมการ

  13.   นายปริญญ์       จิราธิวัฒน์        กรรมการ

  14.   นายนริศ        เชยกลิ่น         เลขานุการ
  ----- ------------- -------------- ------------------------------------

กรรมการผู้มีอำนาจลงนามแทนบริษัทฯ คือ นายเอนก สิทธิประศาสน์ นายสุทธิธรรม จิราธิวัฒน์
นายปริญญ์ จิราธิวัฒน์ นายกอบชัย จิราธิวัฒน์
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัทฯ

ขอบเขต หน้าที่และความรับผิดชอบของคณะกรรมการบริษัท

-   มีอำนาจหน้าที่ในการกำกับดูแลการบริหารและกิจการงานต่างๆ ของบริษัทฯ
    รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัทฯ
    ดำเนินไปอย่างมีประสิทธิภาพ

-   มีอำนาจดูแลและจัดการบริษัทฯให้เป็นไปตามกฎหมาย วัตถุประสงค์และข้อบังคับของบริษัทฯ
    รวมทั้งมติของที่ประชุมผู้ถือหุ้น

คณะกรรมการบริหาร

คณะกรรมการบริหารของบริษัทฯประกอบด้วย 6 ท่าน คือ

  ---- ------------- ---------- -- -----------------------------------------
  1.   นายสุทธิชัย      จิราธิวัฒน์       ประธานกรรมการบริหาร

  2.   นายสุทธิเกียรติ   จิราธิวัฒน์       รองประธานกรรมการบริหาร

  3.   นายสุทธิชาติ     จิราธิวัฒน์       กรรมการบริหาร – ทรัพยากรมนุษย์

  4.   นายสุทธิศักดิ์     จิราธิวัฒน์       กรรมการบริหาร – ปฏิบัติการ

  5.   นายสุทธิธรรม    จิราธิวัฒน์       กรรมการบริหาร – ปฏิบัติการค้าปลีกและอสังหาริมทรัพย์

  6.   นายปริญญ์       จิราธิวัฒน์       กรรมการบริหาร – การเงิน
  ---- ------------- ---------- -- -----------------------------------------

ขอบเขต หน้าที่และความรับผิดชอบของคณะกรรมการบริหาร

คณะกรรมการบริษัทได้มอบอำนาจให้คณะกรรมการบริหาร มีอำนาจพิจารณาและดำเนินการ
แทนคณะกรรมการบริษัท ในกิจการต่างๆ ดังนี้

1)  พิจารณากลั่นกรองในเรื่องดังต่อไปนี้ เพื่อนำเสนอให้คณะกรรมการบริษัทพิจารณาอนุมัติ

    1.  แผนยุทธศาสตร์ของบริษัท

    2.  งบประมาณประจำปี ( Annual Estimate ) ซึ่งเป็นไปตามแผนยุทธศาสตร์ของบริษัท

    3.  งบประมาณรายจ่ายลงทุนที่มีวงเงินเกิน 200 ล้านบาทขึ้นไป

    4.  กิจกรรมและการปฏิบัติงานที่เกี่ยวกับการควบรวมและซื้อกิจการ

2)  ติดตามผลประกอบการของบริษัทให้เป็นไปตามงบประมาณและเป้าหมายที่ตั้งเอาไว้

3)  อนุมัติรายการที่เกี่ยวกับธนาคาร และสถาบันการเงิน
    อันเป็นการประกอบธุรกิจทางการค้าปกติของบริษัท ดังนี้

  3.1 การเปิด/ปิด บัญชีเงินฝากธนาคาร, การฝาก-ถอนเงินในรูปของตั๋วแลกเงิน และตั๋วสัญญา
  ใช้เงินกับ ธนาคาร และสถาบันการเงิน

2.  การกำหนดหรือเปลี่ยนแปลงบุคคลผู้มีอำนาจลงลายมือชื่อแทนบริษัทฯ
    ในการเบิกจ่ายเงินในบัญชีเงินฝากธนาคาร, ตั๋วแลกเงิน และตั๋วสัญญาใช้เงิน

3.  การกู้เงินเบิกเกินบัญชี, เงินกู้ระยะสั้น และตั๋วสัญญาใช้เงินระยะเวลาการกู้ไม่เกิน 1 ปี
    ในวงเงินรวมทั้งสิ้นไม่เกิน 200 ล้านบาท โดยไม่มีหลักทรัพย์ค้ำประกัน

4.  การทำสัญญาซื้อขายเงินตราต่างประเทศล่วงหน้า ในวงเงินรวมทั้งสิ้นไม่เกิน 200 ล้านบาท
    (สกุลเงินตราต่างประเทศ เมื่อคำนวณตามอัตราแลกเปลี่ยน ณ วันเกิดรายการ
    มีจำนวนรวมทั้งสิ้นไม่เกิน 200 ล้านบาท)

5.  การขอใช้บริการ Tele Banking, Corporate Banking หรือบริการในลักษณะเดียวกัน
    อันเป็นบริการเพื่ออำนวยความสะดวกในการโอนเงินระหว่างบัญชีของบริษัทฯ
    การสอบถามข้อมูลข่าวสาร ข้อมูลความเคลื่อนไหว
    และยอดคงเหลือของบัญชีเงินฝากธนาคารของบริษัทฯ รวมทั้งการชำระค่าบริการต่าง ๆ

4)  อนุมัติรายการที่เกี่ยวกับบริษัทย่อย และเงินลงทุนในหลักทรัพย์

    1.  การกำหนดอัตราดอกเบี้ยที่เรียกเก็บจากบริษัทย่อยที่บริษัทฯถือหุ้นเกินกว่าร้อยละ 90
        ขึ้นไป

    2.  การเข้าทำรายการ หรือการทำสัญญาระหว่างบริษัทฯ กับบริษัทย่อย
        ที่บริษัทถือหุ้นเกินกว่าร้อยละ 90 ขึ้นไป

    3.  การโอนขายหุ้นในบริษัทย่อย ในจำนวนไม่เกินกว่าร้อยละ 5 ของจำนวนหุ้นที่ถือครอง
        โดยมีราคาขาย หรือราคาทุนแล้วแต่ราคาใดจะสูงกว่า รวมไม่เกิน 10 ล้านบาท
        แต่จะต้องไม่เป็นรายการที่เกี่ยวโยงตามข้อกำหนดของตลาดหลักทรัพย์แห่งประเทศไทย

    4.  การได้มาหรือจำหน่ายเงินลงทุนในหลักทรัพย์ ซึ่งมีมูลค่าตอบแทนไม่เกิน 10 ล้านบาท
        และไม่เป็นรายการที่เกี่ยวโยงตามข้อกำหนดของตลาดหลักทรัพย์ฯ

5)  อนุมัติการดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
    อันเป็นการประกอบธุรกิจทางการค้าปกติของบริษัท ดังนี้

  5.1 การให้เช่าพื้นที่ขนาดไม่เกิน 10,000 ตารางเมตร

5.2 การให้ความยินยอมในการโอนสิทธิการเช่าพื้นที่

5.3 การให้ความยินยอมในการเช่าช่วงพื้นที่

5.4 การยกเลิกการเช่าพื้นที่ขนาดไม่เกิน 10,000 ตารางเมตร

6) อนุมัติการเข้าทำบันทึกข้อตกลงเพื่อการทำสัญญาร่วมทุน (MOU-Joint Venture Agreement)
ในโครงการลงทุนต่าง ๆ และการทำสัญญาร่วมทุน (Joint Venture Agreement)
ซึ่งการลงทุนของบริษัทฯ มีจำนวนไม่เกิน 200 ล้านบาท

7)  อนุมัติการตั้ง, การเพิ่ม, การลด หรือการยกเลิกสำรองทางบัญชีต่าง ๆ อาทิ
    ค่าเผื่อหนี้สงสัยจะสูญ,
    ค่าเผื่อผลขาดทุนจากการด้อยค่าของเงินลงทุน,ค่าเผื่อผลขาดทุนของโครงการระหว่างการพัฒนา
    เป็นต้น ในวงเงินรวมไม่เกินครั้งละ 100 ล้านบาท

8)  อนุมัติการจัดสรรกำไรเป็นสำรองตามกฎหมาย

9)  อนุมัติงบประมาณรายจ่ายการลงทุนที่มีวงเงินไม่เกิน 200 ล้านบาท

10) เสริมสร้างและผลักดันให้เกิดแรงจูงใจของพนักงาน

11) อนุมัติรายการอื่น ๆ ที่ได้รับมอบหมายจากคณะกรรมการบริษัทเป็นคราว ๆ ไป

ทั้งนี้ไม่รวมถึงรายการที่เกี่ยวโยงกันหรือรายการที่ขัดแย้งทางผลประโยชน์
ซึ่งจะเป็นอำนาจหน้าที่ของคณะกรรมการบริษัท

คณะกรรมการจัดการ

คณะกรรมการจัดการของบริษัทประกอบด้วย 7 ท่าน คือ

+---+------------+-----------+----------------------------------------+
| 1 | นายกอบชัย   | จิราธิวัฒน์   | กร                                     |
| . |            |           | รมการผู้จัดการใหญ่และประธานคณะเจ้าหน้าที่บริหาร |
+---+------------+-----------+----------------------------------------+
| 2 | นายสุทธิเดช  | จิราธิวัฒน์   | รองกรรมการผู้จัดการใหญ่                    |
| . |            |           |                                        |
|   |            |           | สายงานพัฒนาโครงการและบริหารงานก่อสร้าง     |
+---+------------+-----------+----------------------------------------+
| 3 | นายนริศ     | เชยกลิ่น    | รองกรรมการผู้จัดการใหญ่สายงานการเงินและบัญชี  |
| . |            |           |                                        |
+---+------------+-----------+----------------------------------------+
|   |            |           |                                        |
+---+------------+-----------+----------------------------------------+
| 4 | นายสุทธิภัค   | จิราธิวัฒน์   | ผู้ช่วยกรรมการผู้จัดการใหญ่ฝ่ายขาย             |
| . |            |           |                                        |
+---+------------+-----------+----------------------------------------+
| 5 | นายธีระชาติ  | นุมานิต     | ผู้ช่วยกรรมการผู้จัดการใหญ่                   |
| . |            |           |                                        |
|   |            |           | ฝ่ายพัฒนาโครงการและบริหารงานก่อสร้าง        |
+---+------------+-----------+----------------------------------------+
| 6 | นายประวิช   | จ         | ผู้ช่วยกรรมการผู้จัดการใหญ่ฝ่ายการตลาด         |
| . |            | รรยาสิทธิกุล |                                        |
|   | นางสาววัลยา |           | ผู้ช่วยกรรมการผู้จัดการใหญ่ฝ่ายพัฒนาธุรกิจ        |
| 7 |            | จิราธิวัฒน์   |                                        |
| . |            |           |                                        |
+---+------------+-----------+----------------------------------------+

ขอบเขต หน้าที่และความรับผิดชอบของคณะกรรมการจัดการ

คณะกรรมการบริษัทและคณะกรรมการบริหารกำหนดให้คณะกรรมการจัดการมีบทบาทและหน้าที่ดังต่อไปนี้

1.  จัดทำและนำเสนอแผนยุทธศาสตร์

2.  จัดทำและนำเสนองบประมาณประจำปี (Annual Estimate)

3.  นำเสนองบประมาณรายจ่าย เพื่อการลงทุนที่มีวงเงินเกิน 50 ล้านบาท

4.  นำเสนอการแต่งตั้งผู้บริหารที่รายงานตรงต่อกรรมการผู้จัดการใหญ่ และคณะกรรมการบริหาร

นอกจากนี้คณะกรรมการบริหารได้มอบอำนาจให้คณะกรรมการจัดการ
มีอำนาจพิจารณาอนุมัติการดำเนินการต่าง ๆ แทนคณะกรรมการบริษัท และคณะกรรมการบริหาร
ดังนี้

1)  รายการที่เกี่ยวกับธนาคาร และสถาบันการเงิน
    อันเป็นการประกอบธุรกิจทางการค้าปกติของบริษัท ดังนี้

  1.1 การเปิด/ปิด บัญชีเงินฝากธนาคาร, การฝาก ถอนเงินในรูปของตั๋วแลกเงิน และตั๋วสัญญา
  ใช้เงินกับธนาคาร และสถาบันการเงิน

  1.2 การกำหนดหรือเปลี่ยนแปลงบุคคลผู้มีอำนาจลงลายมือชื่อแทนบริษัทฯ
  ในการเบิกจ่ายเงินในบัญชีเงินฝากธนาคาร, ตั๋วแลกเงิน และตั๋วสัญญาใช้เงิน

3.  การกู้เงินเบิกเกินบัญชี, เงินกู้ระยะสั้น และตั๋วสัญญาใช้เงินระยะเวลาการกู้ไม่เกิน 1 ปี
    ในวงเงินรวมทั้งสิ้นไม่เกิน 200 ล้านบาท โดยไม่มีหลักทรัพย์ค้ำประกัน

  1.4 การทำสัญญาซื้อขายเงินตราต่างประเทศล่วงหน้า ในวงเงินรวมทั้งสิ้นไม่เกิน 200 ล้านบาท
  (สกุลเงินตราต่างประเทศ เมื่อคำนวณตามอัตราแลกเปลี่ยน ณ วันเกิดรายการ
  มีจำนวนรวมทั้งสิ้นไม่เกิน 200 ล้านบาท)

4.  การขอใช้บริการ Tele Banking, Corporate Banking
    หรือบริการในลักษณะเดียวกันอันเป็นบริการเพื่ออำนวยความสะดวกในการโอนเงินระหว่างบัญชีของบริษัทฯ
    การสอบถามข้อมูลข่าวสาร ข้อมูลความเคลื่อนไหว
    และยอดคงเหลือของบัญชีเงินฝากธนาคารของบริษัทฯ รวมทั้งการชำระค่าบริการต่าง ๆ

2)  รายการที่เกี่ยวกับบริษัทย่อย และเงินลงทุนในหลักทรัพย์

  2.1 การกำหนดอัตราดอกเบี้ยที่เรียกเก็บจากบริษัทย่อยที่บริษัทฯ ถือหุ้นเกินกว่าร้อยละ 90 ขึ้นไป

  2.2 การเข้าทำรายการ หรือการทำสัญญาระหว่างบริษัทฯ กับบริษัทย่อย
  ที่บริษัทถือหุ้นเกินกว่าร้อยละ 90 ขึ้นไป

  2.3 การโอนขายหุ้นในบริษัทย่อย ในจำนวนไม่เกินกว่าร้อยละ 5 ของจำนวนหุ้นที่ถือครอง
  โดยมีราคาขาย หรือราคาทุนแล้วแต่ราคาใดจะสูงกว่า รวมไม่เกิน 10 ล้านบาท
  แต่จะต้องไม่เป็นรายการที่เกี่ยวโยงตามข้อกำหนดของตลาดหลักทรัพย์แห่งประเทศไทย

4.  การได้มาหรือจำหน่ายเงินลงทุนในหลักทรัพย์ ซึ่งมีมูลค่าตอบแทนไม่เกิน 10 ล้านบาท
    และไม่เป็นรายการที่เกี่ยวโยงตามข้อกำหนดของตลาดหลักทรัพย์ฯ

3)  การดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
    อันเป็นการประกอบธุรกิจทางการค้าปกติของบริษัท ดังนี้

  3.1 การให้เช่าพื้นที่ขนาดไม่เกิน 2,000 ตารางเมตร

  3.2 การให้ความยินยอมในการโอนสิทธิการเช่าพื้นที่

  3.3 การให้ความยินยอมในการเช่าช่วงพื้นที่

4.  การยกเลิกการเช่าพื้นที่ขนาดไม่เกิน 2,000 ตารางเมตร

4) อนุมัติงบประมาณการลงทุนที่มีวงเงินไม่เกิน 50 ล้านบาท

5)  รายการอื่น ๆ ที่ได้รับมอบหมายจากคณะกรรมการบริษัทหรือคณะกรรมการบริหารเป็นคราว ๆ
    ไป

ทั้งนี้ไม่รวมถึงรายการที่เกี่ยวโยงกันหรือรายการที่ขัดแย้งทางผลประโยชน์
ซึ่งจะเป็นอำนาจหน้าที่ของคณะกรรมการบริษัท

คณะกรรมการตรวจสอบ

คณะกรรมการตรวจสอบของบริษัทประกอบกรรมการที่เป็นอิสระ จำนวน 3 ท่าน คือ

  ---- --------------- ----------- -- ------------------------------------
  1.   นายไพฑูรย์        ทวีผล           ประธานกรรมการตรวจสอบ

  2.   นายจักก์ชัย        พานิชพัฒน์        กรรมการตรวจสอบ

  3.   นางสุนันทา        ตุลยธัญ          กรรมการตรวจสอบ
  ---- --------------- ----------- -- ------------------------------------

ขอบเขต หน้าที่และความรับผิดชอบของคณะกรรมการตรวจสอบ

-   สอบทานให้บริษัทฯมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบ
    ภายใน (Internal Audit) ที่เหมาะสมและมีประสิทธิผล

-   สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

-   พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ใน
    รายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจาก
    คณะกรรมการตรวจสอบ

การสรรหากรรมการและผู้บริหาร

คณะกรรมการของบริษัทฯมีจำนวนทั้งสิ้น 13 ท่าน โดยมีกรรมการบุคคลภายนอก (กรรมการอิสระ)
3 ท่าน มีอำนาจหน้าที่ในการกำกับดูแลการบริหารและกิจการงานต่างๆ ของบริษัทฯ
รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัทฯ
ดำเนินไปอย่างมีประสิทธิภาพ

  สำหรับข้อกำหนดเรื่องการแต่งตั้ง และถอดถอนกรรมการบริษัทฯ ได้ระบุไว้ในข้อบังคับบริษัทฯ
  ซึ่งมีรายละเอียดดังต่อไปนี้

1.  กรรมการของบริษัทไม่จำเป็นต้องมาจากผู้ถือหุ้นของบริษัท
    บุคคลภายนอกซึ่งยินยอมเป็นกรรมการของบริษัทและได้รับการแต่งตั้งจากที่ประชุมแล้วย่อมเป็นกรรมการของบริษัทได้

2.  คณะกรรมการของบริษัทมีจำนวนไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

3.  กรรมการจะต้องเป็นบุคคลธรรมดาและ

    1.  บรรลุนิติภาวะ

    2.  ไม่เป็นบุคคลล้มละลาย คนไร้ความสามารถ และคนเสมือนไร้ความสามารถ

    3.  ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

    4.  ไม่เคยถูกลงโทษ ไล่ออก หรือปลดออกจากราชการ หรือองค์กร หรือหน่วยงานของรัฐ
        ฐานทุจริตต่อหน้าที่

4.  ให้ที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์และวิธีการ ดังต่อไปนี้

    1.  ในการลงคะแนนเสียงเลือกตั้งกรรมการให้ใช้เสียงข้างมาก โดยให้ถือว่าผู้ถือหุ้นแต่ละคน
        มีคะแนนเสียงเท่ากับ 1 หุ้น ต่อ 1 เสียง

    2.  ให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการ
        ทีละคน

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการพึงจะมีหรือพึงจะเลือกตั้งในครั้งนั้น
        ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
        ให้ประธานที่ประชุม ออกเสียงให้เพิ่มขึ้นอีก 1 เสียง เป็นเสียงชี้ขาด

5.  ในการประชุมสามัญประจำปีทุกครั้ง ให้กรรมการหนึ่งในสามออกจากตำแหน่ง
    ถ้าจำนวนกรรมการที่แบ่งออกให้ตรงเป็นสามส่วนไม่ได้
    ให้ออกโดยจำนวนที่ใกล้ที่สุดกับหนึ่งในสาม
    โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้
    จับสลากกันว่าผู้ใดจะออก ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็น
    ผู้ออกจากตำแหน่ง

  6. นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติตามข้อ 3

4.  ที่ประชุมผู้ถือหุ้นมีมติให้ออก

5.  ศาลมีคำสั่งให้ออก

  7. กรรมการคนใดจะลาออกจากตำแหน่งให้ยื่นใบลาออกต่อบริษัท
  โดยการลาออกนี้จะมีผลตั้งแต่วันที่ใบลาออกไปถึงบริษัท

  กรรมการซึ่งลาออกตามวรรคหนึ่ง จะแจ้งการลาออกของตนให้นายทะเบียนทราบด้วยก็ได้

  8. ในกรณีที่ตำแหน่งกรรมการว่างลงเพราะเหตุอื่นเนื่องจากถึงคราวออกตามวาระ ให้
  คณะกรรมการเลือก บุคคลหนึ่งซึ่งมีคุณสมบัติและไม่มีลักษณะต้องห้ามตามข้อ 3
  เข้าเป็นกรรมการแทนในการประชุมคณะกรรมการคราวถัดไป เว้นแต่วาระของกรรมการจะ
  เหลือน้อยกว่า 2 เดือน โดยบุคคลซึ่ง เข้าเป็นกรรมการแทนดังกล่าวจะอยู่ในตำแหน่งกรรมการ
  ได้เพียงเท่าวาระที่ยังเหลืออยู่ของกรรมการที่ตนแทน

  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

9.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นที่มาประชุม และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม และมีสิทธิ
    ออกเสียง

ในการสรรหาคณะกรรมการ บริษัทฯได้จัดตั้งคณะกรรมการการสรรหาและกำหนด
ค่าตอบแทนเพื่อช่วยในคัดเลือกและสรรหากรรมการและกรรมการผู้จัดการ
ซึ่งมีบทบาทและหน้าที่ตามรายละเอียดในหน้า 68

การกำกับดูแลกิจการ

การกำกับดูแลกิจการที่ดีเป็นกลไกสำคัญที่สะท้อนได้ถึงความโปร่งใส ความรับผิดชอบของ ผู้บริหาร
ความเป็นธรรมที่ผู้เกี่ยวข้องทุกฝ่ายจะได้รับ ภายใต้จรรยาบรรณที่พึงมีในหน้าที่ที่รับผิดชอบ
อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพและเป็นพื้นฐานของการเติบโตอย่างยั่งยืน
เพิ่มมูลค่าแก่ผู้ถือหุ้นในระยะยาว เพิ่มขีดความสามารถในการแข่งขันของกิจการและ
เพิ่มความเชื่อมั่นให้แก่ผู้ถือหุ้น ผู้ลงทุนและผู้เกี่ยวข้องทุกฝ่าย
คณะกรรมการตระหนักถึงความสำคัญของเรื่องดังกล่าว
จึงได้ส่งเสริมและสนับสนุนให้มีการปฏิบัติตามหลักการกำกับดูแลกิจการที่ดีอย่าง ต่อเนื่อง
โดยสรุปได้ดังนี้

(1) นโยบายเกี่ยวกับการกำกับดูแลกิจการ

คณะกรรมการได้อนุมัติและประกาศใช้นโยบายการกำกับดูแลกิจการอย่างเป็นทางการ
ในเดือนกุมภาพันธ์ 2547 ตามที่ปรากฏในหน้า 134 ถึง 140
และได้จัดทำส่วนแนบท้ายนโยบายดังกล่าว โดยเพิ่มเติมความหมายของคำว่า
กรรมการที่เป็นอิสระและการแสดงความคิดเห็นอย่างเป็นอิสระตามที่ปรากฏในหน้า 141
เพื่อเป็นแนวทางในการบริหารงานและการปฏิบัติงานที่จะนำไปสู่ความน่าเชื่อถือและการเติบโตอย่างยั่งยืนของบริษัท
โดยกรรมการผู้บริหารและพนักงานทุกคนทุกระดับได้รับทราบถึงหน้าที่ความรับผิดชอบต่อบริษัทในการปฏิบัติตามนโยบายการกำกับดูแลกิจการตามบทบาทของแต่ละคน
ผ่านช่องทางการสื่อสารที่หลากหลาย อาทิเช่น
คู่มือพนักงานที่ได้รวบรวมนโยบายการกำกับดูแลกิจการ
ระเบียบว่าด้วยจรรยาบรรณของคณะกรรมการผู้บริหารและพนักงาน นโยบายคุณภาพ
ระเบียบข้อบังคับต่างๆ เกี่ยวกับการทำงาน และสวัสดิการของพนักงานเอาไว้
โดยได้แจกให้กับพนักงานทุกคน, การเผยแพร่ใน Intranet ของบริษัท,
การปิดประกาศภายในบริษัท, website ของบริษัทและทาง e-mail ถึงพนักงานทุกคน

(2) สิทธิและความเท่าเทียมกันของผู้ถือหุ้น

บริษัทดำเนินการจัดส่งหนังสือเชิญประชุมผู้ถือหุ้นพร้อมทั้งข้อมูลประกอบการประชุมแต่ละวาระให้ผู้ถือหุ้นล่วงหน้าก่อนวันประชุม
14 วัน ในแต่ละวาระมีความเห็นของคณะกรรมการประกอบ
ซึ่งบริษัทมีทางเลือกให้ผู้ถือหุ้นสามารถมอบอำนาจให้กรรมการอิสระ 1 ใน 3 ท่าน
เป็นผู้รับมอบอำนาจในกรณีที่ผู้ถือหุ้นไม่สามารถเข้าร่วมประชุมได้

บริษัทได้กำกับดูแลให้มีการตรวจสอบเอกสารหรือหลักฐานเพื่อแสดงสิทธิในการเข้าร่วมประชุมผู้ถือหุ้น
รวมถึงบริษัทได้กำหนดให้มีระยะเวลาการลงทะเบียนล่วงหน้าก่อนการประชุม 2 ชั่วโมง

(3) สิทธิของผู้มีส่วนได้ส่วนเสียกลุ่มต่างๆ

บริษัทได้ให้ความสำคัญต่อสิทธิของผู้มีส่วนได้ส่วนเสียกลุ่มต่างๆ ดังนี้

  - พนักงาน บริษัทได้ปฏิบัติและดูแลพนักงานด้วยความเป็นธรรม
  ทั้งในด้านของค่าตอบแทนโดยการร่วมสำรวจอัตราค่าจ้างกับกลุ่มธุรกิจใกล้เคียง และบริษัทชั้นนำ
  เพื่อให้มั่นใจว่าบริษัทได้จ่ายค่าตอบแทนแก่พนักงานในอัตราที่เหมาะสมกับราคาตลาด
  การจัดและปรับปรุง สวัสดิการอย่างต่อเนื่องเพื่อสร้างขวัญกำลังใจแก่พนักงาน
  รวมถึงการจัดลักษณะงาน และสภาพการทำงานที่เหมาะสม เป็นต้น

-   เจ้าหนี้ บริษัทปฏิบัติตามเงื่อนไขการกู้ยืมเงินตามข้อตกลง

  - ลูกค้า
  บริษัทเอาใจใส่ดูแลและให้คำแนะนำปรึกษาถึงการดำเนินธุรกิจของลูกค้าให้บรรลุตามเป้าหมาย
  ให้บริการตามมาตรฐานที่กำหนดไว้ รักษาความลับของลูกค้า
  และมีหน่วยงานหรือบุคคลที่ทำหน้าที่รับข้อร้องเรียนของลูกค้า เพื่อเร่งดำเนินการให้โดยเร็วที่สุด

  - คู่แข่ง
  บริษัทประพฤติตามกรอบกติกาการแข่งขันที่ดีโดยยึดหลักของการค้าเสรีไม่มีการนำเอากลยุทธ์การทุ่มตลาด,
  กลยุทธ์การตัดราคาคู่แข่งขัน หรือกลยุทธ์ใดๆที่ไม่สุจริตเพื่อทำลาย คู่แข่งเข้ามาปฎิบัติ
  แต่ยึดหลักของการหาช่องว่างทางการตลาด การพัฒนารูปแบบใหม่ ๆ
  เข้ามาใช้เพื่อตอบสนองต่อความต้องการของผู้บริโภคอย่างสูงที่สุด

  - สังคม
  บริษัทให้การสนับสนุนโครงการและกิจกรรมที่เป็นประโยชน์ต่อชุมชนและสังคมอย่างสม่ำเสมอ เช่น
  การบริจาคสิ่งของ อุปกรณ์เครื่องเขียน ชุดนักเรียน อุปกรณ์กีฬา แก่นักเรียน ในชนบท
  การบริจาคเงินช่วยเหลือกรณีเกิดภัยพิบัติสึนามิใน 6 จังหวัดภาคใต้ เป็นต้น
  รวมถึงงานจัดกิจกรรมด้านประชาสัมพันธ์และลูกค้าสัมพันธ์ในทุกศูนย์การค้า

(4) การประชุมผู้ถือหุ้น

ในปี 2547 บริษัทมีการประชุมสามัญผู้ถือหุ้นจำนวน 1 ครั้ง โดยจัดประชุม ณ อาคาร
ศูนย์การค้าเซ็นทรัล เวิลด์ โดยการประชุมดำเนินตามขั้นตอนที่ตามกฎหมายกำหนด
รวมทั้งได้ลงประกาศหนังสือพิมพ์ แจ้งกำหนด วัน เวลา สถานที่ประชุม
และวาระการประชุมติดต่อกันเป็นเวลา 3 วันก่อนวันประชุมไม่น้อยกว่า 3 วัน
ทั้งนี้กรรมการที่เข้าร่วมการประชุมผู้ถือหุ้น ประกอบด้วยประธานกรรมการ กรรมการผู้จัดการใหญ่
กรรมการอิสระ และกรรมการท่านอื่น ๆ รวม 11 ท่าน

ก่อนเริ่มประชุมผู้ถือหุ้นประธานในที่ประชุมประกาศจำนวนผู้ถือหุ้นหรือผู้รับมอบฉันทะ
และจำนวนหุ้นของผู้ที่มาร่วมประชุมให้ที่ประชุมผู้ถือหุ้นทราบ
และได้แจ้งวิธีการลงคะแนนและนับคะแนนให้ทราบ
มีการดำเนินการประชุมให้เป็นไปตามวาระที่กำหนด
ผู้ถือหุ้นทุกรายสามารถลงคะแนนได้อย่างเท่าเทียมกัน
โดยจัดสรรเวลาให้อย่างเพียงพอเพื่อเปิดโอกาสให้ผู้ถือหุ้นมีสิทธิเท่าเทียมกันในการแสดง
ความคิดเห็นและซักถามในการประชุมผู้ถือหุ้น

การนับคะแนนเสียงเป็นไปอย่างถูกต้อง เปิดเผย โปร่งใส และตรวจสอบได้
โดยจะประกาศให้ที่ประชุมทราบโดยระบุจำนวนรายและจำนวนหุ้นที่ลงมติเห็นด้วย ไม่เห็นด้วย
และงดออกเสียง ในวาระที่ต้องลงมติ โดยถือเอาคะแนนเสียงตามจำนวนที่กฎหมายกำหนด

การจัดทำรายงานการประชุมดำเนินการแล้วเสร็จภายใน 14 วัน นับจากวันประชุม
และจัดส่งให้หน่วยงานที่เกี่ยวข้องภายในกำหนดเวลา
ทั้งยังมีระบบการจัดเก็บรายงานการประชุมที่รัดกุมเพียงพอ
และบริษัทได้ปรับปรุงการจัดทำรายงานการประชุมในปี 2547
โดยเพิ่มรายชื่อกรรมการที่เข้าร่วมและ ไม่เข้าร่วมประชุมและมีสาระสำคัญครบถ้วนชัดเจนมากขึ้น

(5) ภาวะผู้นำและวิสัยทัศน์

คณะกรรมการมีส่วนร่วมในการกำหนดและให้ความเห็นชอบวิสัยทัศน์ ภารกิจ กลยุทธ์ เป้าหมาย
แผนธุรกิจ
และงบประมาณของบริษัทและแบ่งแยกบทบาทหน้าที่และความรับผิดชอระหว่างคณะกรรมการ
คณะกรรมการตรวจสอบและฝ่ายบริหารอย่างชัดเจน
ตลอดจนกำกับดูแลให้คณะกรรมการบริหารดำเนินการให้เป็นไปตามแผนธุรกิจและงบประมาณที่กำหนดไว้อย่างมี
ประสิทธิภาพและประสิทธิผล

คณะกรรมการมีแนวทางที่จะติดตามผลการดำเนินการในกระบวนการบริหารความเสี่ยงอย่างสม่ำเสมอในการประชุมคณะกรรมการ

(6) ความขัดแย้งทางผลประโยชน์

คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกัน
รวมทั้งกำหนดนโยบายและวิธีการดูแล
ไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน ดังนี้

รายการที่เกี่ยวโยงกัน และรายการที่อาจมีความขัดแย้งทางผลประโยชน์ :

คณะกรรมการตรวจสอบทำหน้าที่สอบทานและให้ความเห็นต่อการทำรายการระหว่างกันที่มีนัยสำคัญที่ไม่อยู่ในอำนาจการพิจารณาของคณะกรรมการจัดการของบริษัท
และคณะกรรมการบริษัทได้พิจารณาความเหมาะสมอย่างรอบคอบ
โดยคำนึงถึงประโยชน์สูงสุดของบริษัทเป็นสำคัญ
โดยได้ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนดไว้
และมีการเปิดเผยข้อมูลดังกล่าวทุกไตรมาสในงบการเงิน
รวมถึงมีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ 56-1)
ด้วย
ทั้งนี้รายละเอียดขั้นตอนการขออนุมัติรายการและระเบียบในเรื่องนี้ได้แสดงอยู่ในเรื่องรายการระหว่างกันในหน้า
83

การดูแลเรื่องการใช้ข้อมูลภายใน :

 บริษัทได้กำหนดระเบียบในเรื่องดังกล่าว ดังนี้

-   ระเบียบว่าด้วยการถือหลักทรัพย์ในบริษัท เซ็นทรัลพัฒนา จำกัด (มหาชน) มีสาระสำคัญคือ
    กำหนดให้กรรมการผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    และบริษัท (ฝ่ายการเงิน) ภายใน 3 วันทำการ
    นับตั้งแต่วันที่มีการเปลี่ยนแปลงการถือครองหลักทรัพย์

-   ระเบียบว่าด้วยการควบคุมเกี่ยวกับสารสนเทศภายในของบริษัท เซ็นทรัลพัฒนา จำกัด
    (มหาชน) มีสาระสำคัญคือ
    กำหนดข้อห้ามบุคคลภายในใช้สารสนเทศที่สำคัญที่ยังมิได้เปิดเผยต่อประชาชนเพื่อทำการซื้อหรือขายหุ้นของบริษัทหรือเพื่อประโยชน์ส่วนตน
    โดยเฉพาะอย่างยิ่งในช่วงระยะเวลาตั้งแต่วันสิ้นสุดไตรมาสแต่ละไตรมาส
    จนถึงวันประกาศและจัดส่ง ผลประกอบการของบริษัทต่อตลาดหลักทรัพย์แห่งประเทศไทย
    ไปแล้ว 7 วัน และห้ามบุคคล ภายในนำสารสนเทศภายในออกเปิดเผย
    ทำให้บุคคลภายนอกได้ประโยชน์จากการซื้อขายหุ้นของบริษัทโดยอาศัยสารสนเทศที่ยังไม่ได้เปิดเผยนั้น

ซึ่งผู้ที่เกี่ยวข้องจะต้องลงนามรับทราบและเข้าใจในรายละเอียดของระเบียบดังกล่าว
และต้องถือปฏิบัติอย่างเคร่งครัด
หากละเลยหรือไม่ปฏิบัติตามถือว่าการปฏิบัติผิดระเบียบและอาจจะถูกลงโทษ

(7) จรรยาบรรณทางธุรกิจ

จรรยาบรรณในการดำเนินธุรกิจเป็นสิ่งที่คณะกรรมการ และผู้บริหารบริษัท
ส่งเสริมให้พนักงานยึดถือปฏิบัติอย่างสม่ำเสมอ โดยมีการรณรงค์ติดประกาศประชาสัมพันธ์
การอบรมให้ความรู้แก่พนักงานทุกคน
การจัดทำคู่มือและระเบียบว่าด้วยจรรยาบรรณของคณะกรรมการ ผู้บริหาร และพนักงาน
โดยพนักงานได้ลงนามรับทราบที่จะปฏิบัติตามระเบียบดังกล่าว

บริษัทมีแนวทางที่จะติดตามผลการปฏิบัติตามระเบียบดังกล่าวเป็นประจำ และกำหนดบท
ลงโทษทางวินัยไว้เพื่อสร้างความมั่นใจว่าพนักงานทุกคนได้ยึดถือปฏิบัติอย่างจริงจัง

(8) การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 13 ท่านประกอบด้วย

กรรมการที่เป็นผู้บริหาร 2 ท่าน

กรรมการที่ไม่ได้เป็นผู้บริหาร 8 ท่าน (เป็นตัวแทนผู้ถือหุ้นใหญ่)

กรรมการที่เป็นอิสระ 3 ท่าน

ดังนั้นบริษัทมีกรรมการที่เป็นอิสระทั้งหมด 3 ท่าน คิดเป็นร้อยละ 23 ของกรรมการทั้งคณะ
อย่างไรก็ตามบริษัทมีกรรมการจำนวนหนึ่งเป็นไปตามสัดส่วนอย่างยุติธรรมของเงินลงทุนของผู้ถือหุ้นในบริษัท
คิดเป็นร้อยละ 69 ของกรรมการทั้งคณะ
จึงมั่นใจได้ว่ากรรมการดังกล่าวมีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้นและมีการถ่วงดุลกันอย่างเหมาะสม

(9) การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการใหญ่
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน อย่างไรก็ตาม
โครงสร้างคณะกรรมการของบริษัทประกอบด้วยกรรมการอิสระ 3 ท่าน
ซึ่งทำหน้าที่ในการถ่วงดุลและการสอบทานการบริหารงานของบริษัท

(10) ค่าตอบแทนของกรรมการและผู้บริหาร

ค่าตอบแทนกรรมการ
:บริษัทได้กำหนดนโยบายค่าตอบแทนกรรมการให้อยู่ในระดับเดียวกันกับธุรกิจและสูงเพียงพอที่รักษากรรมการที่มีคุณสมบัติที่ต้องการไว้กับบริษัทได้และได้ขออนุมัติจาก
ที่ประชุมผู้ถือหุ้น กรรมการที่ได้รับมอบหมายหน้าที่และความรับผิดชอบเพิ่มมากขึ้น จะได้รับ
ค่าตอบแทนที่เหมาะสมกับหน้าที่ความรับผิดชอบที่ได้รับมอบหมายเพิ่มมากขึ้นด้วย เช่น
คณะกรรมการตรวจสอบ

ค่าตอบแทนผู้บริหาร :
ได้กำหนดให้เป็นไปตามหลักการและนโยบายที่คณะกรรมการบริษัทกำหนดซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่านและเป็นมาตรฐานเดียวกัน
โดยพิจารณาตามโครงสร้างการบริหารและหน้าที่ความรับผิดชอบเป็นหลัก

จำนวนค่าตอบแทนในปี 2547 มีรายละเอียดดังนี้

-   ค่าตอบแทนที่เป็นตัวเงิน

  []ค่าตอบแทนกรรมการ :
  ค่าตอบแทนรวมของคณะกรรมการที่ได้รับจากบริษัทในฐานะกรรมการบริษัท
  และกรรมการตรวจสอบ สำหรับกรรมการ 15 คน (รวมกรรมการที่ลาออกระหว่างปี 2 คน)
  ในปี 2547 ซึ่งได้รับเงินค่าตอบแทนประจำไตรมาส และเบี้ยประชุม รวมทั้งสิ้น 2,730,000
  บาท มีรายละเอียดดังนี้

  หมายเหตุ : ในระหว่างปี 2547 มีกรรมการลาออก 2 คน ได้แก่ นายสุทธิเดช จิราธิวัฒน์ และ
  นางสาวสุวิมล จึงโชติกะพิสิฐ ซึ่งลาออกเมื่อวันที่ 21 เมษายน 2547

  ค่าตอบแทนผู้บริหาร : ค่าตอบแทนผู้บริหาร สำหรับผู้บริหาร 7 คน ในปี 2547
  ซึ่งได้รับเป็นเงินเดือน โบนัส และผลประโยชน์ตอบแทนที่เป็นเงิน รวมทั้งสิ้น 30,827,800 บาท

-   ค่าตอบแทนที่อื่น

บริษัทได้สมทบเงินเข้ากองทุนสำรองเลี้ยงชีพสำหรับผู้บริหาร 6 คน ในปี 2547 รวมทั้งสิ้น
1,585,534 บาท และมีรถประจำตำแหน่งให้แก่ผู้บริหารของบริษัท

(11) การประชุมคณะกรรมการบริษัท

คณะกรรมการบริษัทมีกำหนดการประชุมโดยปกติอย่างน้อยไตรมาสละครั้ง
และมีการประชุมพิเศษเพิ่มเติมตามความจำเป็น
โดยมีการกำหนดวาระล่วงหน้าชัดเจนและมีวาระพิจารณาติดตามผลการดำเนินงานเป็นประจำ
ซึ่งได้มีการจัดส่งหนังสือเชิญประชุมพร้อมระเบียบวาระการประชุมและเอกสารประกอบล่วงหน้าอย่างน้อย
7 วัน เพื่อให้คณะกรรมการมีเวลาศึกษาข้อมูลเพียงพอก่อนเข้าร่วมประชุม
โดยปกติการประชุมจะใช้เวลาประมาณ 2 ชั่วโมง มีการรับรองรายงานการประชุม
มีระบบการจัดเก็บเอกสารประกอบการประชุมและรายงานการประชุมที่รัดกุมเพียงพอเพื่อใช้ใน
การอ้างอิงและตรวจสอบได้ ทั้งนี้รายงานการประชุมจะต้องจัดทำแล้วเสร็จภายใน 14 วัน นับจาก
วันประชุม

ในปี 2547 คณะกรรมการมีการประชุมรวม 5 ครั้ง โดยแบ่งเป็นวาระปกติ 4 ครั้ง และวาระพิเศษ
1 ครั้ง โดยมีรายละเอียดการเข้าร่วมประชุมของกรรมการแต่ละท่าน ดังนี้

  -------------- ------------- ------------ ------------------ ---------------- ---------- --------
  รายชื่อกรรมการ                              ตำแหน่ง             การเข้าร่วมประชุม              
                                                               (ครั้ง)                       

                                                               วาระปกติ          วาระพิเศษ   รวม

  1.             นายวันชัย       จิราธิวัฒน์      ประธานกรรมการ      4/4              1/1        5/5

  2.             นายเอนก       สิทธิประศาสน์   รองประธานกรรมการ   4/4              1/1        5/5

  3.             นายไพฑูรย์      ทวีผล         กรรมการอิสระ        4/4              1/1        5/5

  4.             นายจักก์ชัย      พานิชพัฒน์      กรรมการอิสระ        4/4              1/1        5/5

  5.             นางสุนันทา      ตุลยธัญ        กรรมการอิสระ        4/4              1/1        5/5

  6.             นายครรชิต      บุนะจินดา      กรรมการ            4/4              0/1        4/5

  7.             นายสุทธิชัย      จิราธิวัฒน์      กรรมการ            4/4              0/1        4/5

  8.             นายสุทธิเกียรติ   จิราธิวัฒน์      กรรมการ            4/4              1/1        5/5

  9.             นายสุทธิชาติ     จิราธิวัฒน์      กรรมการ            3/4              0/1        3/5

  10.            นายสุทธิศักดิ์     จิราธิวัฒน์      กรรมการ            4/4              1/1        5/5

  11.            นายสุทธิธรรม    จิราธิวัฒน์      กรรมการ            4/4              0/1        4/5

  12.            นายกอบชัย      จิราธิวัฒน์      กรรมการ            2/4              1/1        3/5

  13.            นายปริญญ์       จิราธิวัฒน์      กรรมการ            4/4              0/1        4/5

  14.            นายสุทธิเดช     จิราธิวัฒน์      กรรมการ            0/1              -          0/1

  15.            นางสาวสุวิมล    จึงโชติกะพิศิฐ   กรรมการ            1/1              -          1/1
  -------------- ------------- ------------ ------------------ ---------------- ---------- --------

หมายเหตุ : ในระหว่างปี 2547 มีกรรมการลาออก 2 คน ได้แก่ นายสุทธิเดช จิราธิวัฒน์ และ
นางสาว

สุวิมล จึงโชติกะพิสิฐ ซึ่งลาออกเมื่อวันที่ 21 เมษายน 2547

(12) คณะอนุกรรมการ

คณะกรรมการบริษัทได้จัดให้มีคณะกรรมการชุดย่อยต่างๆ
เพื่อช่วยแบ่งเบาภาระของคณะกรรมการบริษัท ด้วยการช่วยศึกษารายละเอียด
กลั่นกรองงานที่ได้รับมอบหมายให้มีความถูกต้อง ครบถ้วนและชัดเจนในเบื้องต้น
ก่อนนำเสนอให้คณะกรรมการบริษัทเป็นผู้พิจารณาอนุมัติหรือรับรองแล้วแต่กรณี
โดยคณะกรรมการชุดย่อยของบริษัทฯ มีดังต่อไปนี้

1)  คณะกรรมการตรวจสอบ

มีจำนวนสมาชิก 3 คน ประกอบด้วยกรรมการอิสระทั้งหมด มีวาระการดำรงตำแหน่งคราวละ 3 ปี
ซึ่งมีหน้าที่รับผิดชอบในการสอบทานให้บริษัทมีการรายงานทางการเงินอย่างถูกต้องและเพียงพอ
สอบทานให้บริษัทมีระบบการควบคุมภายใน และการตรวจสอบภายในที่เหมาะสมและมี ประสิทธิผล
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทพิจารณา คัดเลือก
เสนอแต่งตั้งและเสนอค่าตอบแทนผู้สอบบัญชีของบริษัท
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน จัดทำ
รายงานการกำกับดูแลกิจการของคณะกรรมการตรวจสอบซึ่งลงนามโดยประธานคณะกรรมการ
ตรวจสอบ และเปิดเผยไว้ในรายงานประจำปีของบริษัท

2)  คณะกรรมการสรรหาและกำหนดค่าตอบแทน

คณะกรรมการบริษัทมีมติให้แต่งตั้งคณะกรรมการสรรหาในการประชุมครั้งที่ 1/2548 เมื่อวันที่ 28
กุมภาพันธ์2548 ซึ่งคณะกรรมการสรรหาและกำหนดค่าตอบแทน มีจำนวนไม่น้อยกว่า 5 คน
ประกอบด้วย กรรมการอิสระอย่างน้อย 2 คน และ กรรมการที่ไม่เป็นผู้บริหาร
โดยมีวาระการดำรงตำแหน่งคราวละ 3 ปี นับตั้งแต่วันที่ 1 มีนาคม 2548 เป็นต้นไป
ทั้งนี้คณะกรรมการสรรหาและกำหนดค่าตอบแทน ประกอบด้วย

1.  นายจักก์ชัย พานิชพัฒน์ ประธานกรรมการ

2.  นางสุนันทา ตุลยธัญ กรรมการ

3.  นายครรชิต บุนะจินดา กรรมการ

4.  นายสุทธิธรรม จิราธิวัฒน์ กรรมการ

5.  นายสุทธิชาติ จิราธิวัฒน์ กรรมการ

6.  นายสุทธิศักดิ์ จิราธิวัฒน์ กรรมการ

7.  นายปริญญ์ จิราธิวัฒน์ กรรมการ

บริษัทมีการกำหนดบทบาทและหน้าที่รับผิดชอบของคณะกรรมการสรรหาและกำหนดค่าตอบแทน
ไว้อย่างครบถ้วน และมีนโยบายที่มีความโปร่งใส ชัดเจน เป็นมาตรฐาน และสามารถ
ตรวจสอบได้ในกระบวนการสรรหาบุคคล และการกำหนดค่าตอบแทนของบริษัท

หน้าที่และความรับผิดชอบในการสรรหา

-   เสนอนโยบายการคัดเลือกและสรรหากรรมการ และกรรมการผู้จัดการใหญ่

-   คัดเลือกและเสนอชื่อบุคคลที่ทรงคุณวุฒิ มีคุณธรรม จริยธรรมและคุณสมบัติ
    เหมาะสมที่สมควรได้รับการแต่งตั้งเป็นกรรมการและหรือกรรมการผู้จัดการใหญ่แล้วแต่กรณี
    เพื่อนำเสนอให้คณะกรรมการบริษัทพิจารณาและนำเสนอที่ประชุมผู้ถือหุ้นพิจารณาอนุมัติในกรณีสรรหากรรมการ

-   ดูแลให้มีแผนสืบแทนตำแหน่งที่เฉพาะเจาะจงของกรรมการและกรรมการ ผู้จัดการใหญ่

-   จัดให้มีรายชื่อบุคคลที่มีคุณสมบัติตามเกณฑ์ที่จะได้รับการพิจารณา รวมทั้งมี
    การทบทวนให้เหมาะสมเป็นปัจจุบัน

หน้าที่และความรับผิดชอบในการกำหนดค่าตอบแทน

-   กำหนดนโยบายและรูปแบบการให้ผลประโยชน์ตอบแทนกรรมการ และกรรมการ
    ผู้จัดการใหญ่ให้สอดคล้องกับกลยุทธ์ในการดำเนินธุรกิจของบริษัท
    โดยต้องมีวิธีการและหลักเกณฑ์ที่ชัดเจน เป็นธรรมและสมเหตุสมผล
    เพื่อนำเสนอให้คณะกรรมการบริษัทพิจารณาและนำเสนอที่ประชุมผู้ถือหุ้นพิจารณาอนุมัติในกรณีค่าตอบแทนกรรมการ

-   พิจารณาและทบทวนโครงสร้างและระบบการจ่ายและอัตราค่าตอบแทนให้
    สอดคล้องกับสภาวะตลาด ณ ปัจจุบันและเหมาะสมกับผลการดำเนินงานของบริษัท
    ผลการปฏิบัติงาน และหน้าที่ความรับผิดชอบของกรรมการและกรรมการผู้จัดการใหญ่แต่ละคน
    รวมถึงการให้ความสำคัญกับการเพิ่มมูลค่าของส่วนของผู้ถือหุ้นในระยะยาว
    ประกอบการพิจารณาประเมินผลด้วย

3)  คณะกรรมการบริหารความเสี่ยง

คณะกรรมการบริหารความเสี่ยง มีจำนวนสมาชิก 4 คน
ประกอบด้วยกรรมการซึ่งเป็นคณะกรรมการบริษัท 1 ท่าน กรรมการผู้จัดการใหญ่ 1 ท่าน
ฝ่ายบริหาร 2 ท่าน และคณะทำงานที่จะทำ
หน้าที่พิจารณากำหนดนโยบายและระบบบริหารความเสี่ยง
ติดตามผลการดำเนินการบริหารความเสี่ยงตั้งแต่กระบวนการบ่งชี้ วิเคราะห์ ประเมิน จัดการ
ติดตามและการรายงานอย่างเป็นระบบ รวมทั้งให้
การสนับสนุนโดยจัดให้มีการแนะนำกระบวนการบริหารความเสี่ยงแก่หน่วยงานภายในต่างๆ
ตลอดจนติดตามให้มีการปฏิบัติอย่างต่อเนื่องและสม่ำเสมอทั่วทั้งบริษัท

(13) ระบบควบคุมภายใน การตรวจสอบภายในและการบริหารความเสี่ยง

ระบบการควบคุมและการตรวจสอบภายใน

บริษัทให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มี ประสิทธิภาพ
โดยมีความเชื่อมั่นว่าระบบควบคุมภายในที่มีประสิทธิภาพเพียงพอนั้น
ต้องประกอบไปด้วยการมีสภาพแวดล้อมเพื่อการควบคุมที่เหมาะสม
กระบวนการบริหารความเสี่ยงที่มีประสิทธิผล กิจกรรมเพื่อการควบคุมที่รัดกุมเพียงพอ
ระบบสารสนเทศและการสื่อสารที่เพียงพอและทันเวลา
รวมทั้งกระบวนการติดตามผลและการประเมินผลการปฏิบัติงานอย่างต่อเนื่องและมีประสิทธิภาพ

ด้วยเหตุนี้ บริษัทจึงได้มีสำนักตรวจสอบภายในเป็นหน่วยงานอิสระขึ้นตรงต่อคณะกรรมการตรวจสอบ
ทำหน้าที่บริการให้ความเชื่อมั่นและให้คำปรึกษาอย่างสมเหตุสมผล สอดคล้องกับมาตรฐานสากล
เน้นเชิงป้องกันเป็นหลัก โดยทำการตรวจสอบประเมินและให้
ข้อเสนอแนะเพื่อสนับสนุนให้มีการปรับปรุงประสิทธิภาพของกระบวนการบริหารความเสี่ยง
ระบบควบคุมภายในและการกำกับดูแลกิจการอย่างต่อเนื่อง ครอบคลุมทุกระบบงานทั้งด้าน
การปฏิบัติงาน ด้านการเงิน ด้านการปฏิบัติตามข้อกำหนด กฎหมายที่เกี่ยวข้อง รวมทั้งด้าน
การดูแลรักษาและใช้ประโยชน์ในทรัพย์สินของบริษัท โดยให้สำนักตรวจสอบภายในได้มี
การรายงานผลการปฏิบัติงานต่อคณะกรรมการตรวจสอบเป็นประจำ

การบริหารความเสี่ยง

บริษัทให้ความสำคัญกับการบริหารความเสี่ยงและมีแผนการประเมินความเสี่ยงอย่าง
ต่อเนื่องมาโดยตลอด ในปี 2547 บริษัทฯ ได้จัดตั้งคณะกรรมการบริหารความเสี่ยง (Risk
Management Committee) ขึ้นเพื่อรับผิดชอบเกี่ยวกับการประเมินและบริหารความเสี่ยง
และเพื่อให้มั่นใจว่าการพัฒนาการบริหารความเสี่ยงจัดทำขึ้นอย่างมีประสิทธิผล
บริษัทฯได้ว่าจ้างบริษัทที่ปรึกษาที่เป็นมาตรฐานสากลให้เข้ามาประเมิน
และกำหนดกลไกการจัดการการบริหารความเสี่ยงให้เป็นระบบและมีความสมบูรณ์ ทั้งนี้เมื่อวันที่ 4
มกราคม 2548 บริษัทฯ ได้แต่งตั้งคณะกรรมการบริหารความเสี่ยงขึ้นโดยมีหน้าที่ ความรับผิดชอบ
และแผนงาน ดังแสดง ในหน้า 142

(14) รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและ
สารสนเทศทางการเงินที่ปรากฏในรายงานประจำปีจึงได้แสดงความรับผิดชอบและความเห็นไว้ใน
รายงานความรับผิดชอบของคณะกรรมการต่อรายงานทางการเงิน
โดยได้รับการลงนามจากประธานกรรมการและกรรมการผู้จัดการใหญ่ของบริษัท

(15) ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลาทั้งข้อมูลทางการเงินและที่ไม่ใช่การเงิน เพื่อให้นักลงทุนและผู้มีส่วนได้เสียทุกกลุ่ม
ได้มีข้อมูลที่เชื่อถือได้และเพียงพอต่อการตัดสินใจ โดยการเปิดเผยข้อมูลบริษัทได้ปฏิบัติตาม กฎ
ระเบียบ และข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยอย่างเคร่งครัด ทั้งนี้ได้มอบหมายให้ผู้อำนวยการฝ่ายการเงิน
ส่วนการลงทุน ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์
และภาครัฐที่เกี่ยวข้อง อย่างเท่าเทียมกัน

บริษัทมีการเผยแพร่ข้อมูลบริษัทผ่านทางเว็บไซต์ www.centralpattana.co.th
และเปิดเผยข้อมูลสารสนเทศผ่านสื่ออิเล็กทรอนิกส์ (ELCID) ของตลาดหลักทรัพย์แห่งประเทศไทย
ซึ่งข้อมูลถูกนำไปเผยแพร่ผ่านเว็บไซต์ของตลาดหลักทรัพย์แห่งประเทศไทย www.set.or.th

นอกจากนี้ ในปี 2547 บริษัทยังได้จัดให้มีกิจกรรมเพื่อสนับสนุนการเปิดเผยข้อมูลแก่ สาธารณชน
ดังนี้

-   การจัดทำเอกสารอธิบายผลการดำเนินงาน (Management Discussion and
    Analysis - MD&A) โดยส่งผ่านสื่อ ELCID เป็นรายไตรมาส

-   การจัดทำจดหมายข่าว (News Letter) ให้กับนักลงทุน นักวิเคราะห์ และผู้ที่สนใจเป็น
    รายไตรมาส

-   การพบปะนักลงทุนในการร่วมงาน Thailand Focus 2004
    ซึ่งจัดโดยความร่วมมือของรัฐบาล ตลาดหลักทรัพย์แห่งประเทศไทย และบริษัทหลักทรัพย์

-   การร่วมออกบู๊ทในงาน SET in the City 2004
    ซึ่งจัดขึ้นโดยตลาดหลักทรัพย์แห่งประเทศไทย และวารสารการเงินธนาคาร
    เพื่อประชาสัมพันธ์บริษัทแก่นักลงทุนและผู้สนใจทั่วไปได้มีโอกาสรับทราบข้อมูลเกี่ยวกับบริษัท

-   การร่วมกิจกรรมบริษัทจดทะเบียนพบผู้ลงทุน (Opportunity Day)
    กับตลาดหลักทรัพย์แห่งประเทศไทย
    เพื่อเปิดโอกาสให้บริษัทชี้แจงข้อมูลเกี่ยวกับธุรกิจและการดำเนินงานของบริษัทแก่นักลงทุน
    นักวิเคราะห์ และสื่อมวลชน ซึ่งบริษัทได้เข้าร่วมกิจกรรมเป็นประจำทุกไตรมาส

-   การร่วมงาน Roadshow ในต่างประเทศ กับสถาบันการเงินต่างๆ เพื่อให้ข้อมูลและตอบ
    คำถามแก่นักลงทุนสถาบันในต่างประเทศ

-   การเปิดโอกาสให้นักวิเคราะห์ และนักลงทุนเข้าเยี่ยมชมบริษัท (Company Visit)
    เพื่อสอบถามข้อมูลความคืบหน้าการดำเนินการของบริษัทอย่างสม่ำเสมอ

ทั้งนี้ ผู้ลงทุนสามารถติดต่อขอทราบข้อมูลของบริษัทได้ที่ คุณนภารัตน์ ศรีวรรณวิทย์ หมายเลขโทรศัพท์
0 2264 5555 ต่อ 1665 หรือที่ E-mail address : srnaparat@central.co.th

5. บุคคลากร

ณ วันที่ 31 ธันวาคม 2547 บริษัทฯมีพนักงานทั้งหมด 1,605 คน แยกตามสาขาดังนี้

+------------+-----------+-----------+-----------+----------+----------+
|            | 2543      | 2544      | 2545      | 2546     | 2547     |
+------------+-----------+-----------+-----------+----------+----------+
| สำนักงานใหญ่ | 196       | 184       | 187       | 225      | 230      |
+------------+-----------+-----------+-----------+----------+----------+
| ลาดพร้าว    | 141       | 145       | 154       | 163      | 170      |
+------------+-----------+-----------+-----------+----------+----------+
| รามอินทรา   | 45        | 47        | 47        | 51       | 50       |
+------------+-----------+-----------+-----------+----------+----------+
| ปิ่นเกล้า     | 116       | 117       | 124       | 127      | 130      |
+------------+-----------+-----------+-----------+----------+----------+
| พัทยา       | 38        | 42        | 46        | 46       | 54       |
+------------+-----------+-----------+-----------+----------+----------+
| พระราม 3   | 66        | 99        | 76        | 80       | 87       |
+------------+-----------+-----------+-----------+----------+----------+
| เชียงใหม่    | 77        | 85        | 85        | 130      | 141      |
+------------+-----------+-----------+-----------+----------+----------+
| ศูนย์อาหาร   | 99        | 73        | 70        | 78       | 78       |
+------------+-----------+-----------+-----------+----------+----------+
| บางนา      | -         | 187       | 181       | 216      | 204      |
+------------+-----------+-----------+-----------+----------+----------+
| พระราม 2   | -         | -         | 144       | 147      | 152      |
+------------+-----------+-----------+-----------+----------+----------+
| เซ็นทรัล     | -         | -         | 79        | 207      | 228      |
| เวิลด์       |           |           |           |          |          |
+------------+-----------+-----------+-----------+----------+----------+
| รัตนาธิเบศร์  | -         | -         | -         | 33       | 81       |
+------------+-----------+-----------+-----------+----------+----------+
| รวม        | 778       | 979       | 1,193     | 1,503    | 1,605    |
+------------+-----------+-----------+-----------+----------+----------+
|            |           |           |           |          |          |
+------------+-----------+-----------+-----------+----------+----------+

ผลตอบแทนรวมของพนักงาน

+----------------------------+--------------------+--------------------+
| รูปแบบของค่าตอบแทน           | 2546               | 2547               |
+----------------------------+--------------------+--------------------+
| เงินเดือน โบนัส เงินสมทบ       | 310,241,177.35 บาท | 334,450,975.04 บาท |
|                            |                    |                    |
| กองทุนสำรองเลี้ยงชีพ           |                    |                    |
| และสวัสดิการ                 |                    |                    |
+----------------------------+--------------------+--------------------+

นโยบายการพัฒนาบุคลากร

องค์กรจะดำเนินธุรกิจไปได้อย่างต่อเนื่องและมีความเติบโตนั้น บุคลากรเป็นผู้ที่มีส่วนสำคัญอย่างยิ่ง
และยังเป็นทุนมนุษย์ที่มีค่าที่สุดขององค์กร
บริษัทฯจึงจัดให้มีการพัฒนาและเพิ่มพูนความรู้ความสามารถของพนักงานอย่างต่อเนื่อง
ในรูปแบบการฝึกอบรมและสัมมนาทั้งภายในและภายนอกบริษัท ฯ
ตลอดทั้งจัดกิจกรรมการพัฒนาองค์กร และพัฒนาบุคคลให้พนักงานได้มีส่วนร่วมนอกจากนี้
ยังได้สนับสนุนให้พนักงานเข้ารับการศึกษาต่อในระดับการศึกษาที่สูงขึ้น

ฝ่ายทรัพยากรมนุษย์ ซึ่งรับผิดชอบด้านการคัดเลือกและสรรหาบุคลากร พัฒนาองค์กร พัฒนาบุคลากร
และการบริหารงานบุคคล นอกจากนี้ยังได้ร่วมกับทุกสายงานและแผนก
ดำเนินการพัฒนาองค์กรและพนักงานในหลายแขนงตลอดปี 2547 ดังนี้

-   การพัฒนาองค์กร

1.  นำระบบการทำงานที่ได้รับการรับรองมาตรฐาน ISO 9001:2000 ไปใช้ปฏิบัติงานใน
    ทุกสาขา เพื่อให้การทำงานของทุกแผนกมีมาตรฐานเดียวกัน และดำเนินการตรวจ
    ติดตามภายในที่สาขาปิ่นเกล้า และสาขาอื่น ๆ ต่อไป

2.  เพื่อให้องค์กรได้พัฒนาอย่างต่อเนื่องและพนักงานทุกระดับได้มีส่วนร่วม
    บริษัทฯได้ดำเนินการจัดประกวดโครงการศูนย์การค้าดีเด่น หรือโครงการ CPN Best
    Quality Award ครั้งที่ 4
    เพื่อส่งเสริมให้ทุกสาขาดำเนินกิจกรรมที่ช่วยพัฒนาในด้านการประหยัดพลังงาน การบริการ
    และการพัฒนาระบบงาน

3.  เพื่อให้พนักงานสามารถปฏิบัติงานได้มีประสิทธิภาพมากยิ่งขึ้น
    ตลอดจนทำให้องค์กรมีสภาพแวดล้อมที่น่าทำงาน ทางบริษัทฯ ได้ดำเนินกิจกรรม 5 ส
    อย่างต่อเนื่อง

4.  บริษัทฯ ได้คำนึงถึงความสำคัญของการวางแผน การบริหาร
    และการพัฒนาองค์กรโดยให้พนักงานในระดับบริหารทุกระดับมีส่วนร่วม จึงได้จัดการประชุม
    The Tenth Annual Management Conference 2004 ขึ้นในเดือนกันยายน 2547 ณ
    จังหวัดประจวบคีรีขันธ์
    โดยมีพนักงานตั้งแต่ระดับผู้จัดการอาวุโสขึ้นไปจนถึงประธานคณะกรรมการบริหาร
    เข้าร่วมการประชุมเชิงปฏิบัติการนี้ โดยในปี 2547
    นี้ได้เน้นการประชุมด้านการวางแผนยุทธศาสตร์ระยะยาว ปี 2006 – 2010
    เพื่อวางเป้าหมาย , แผนงานในอนาคต 5 ปีของบริษัทให้เจริญเติบโตอย่างมั่นคงต่อไป

5.  ได้นำตัวชี้วัด (Key Performance Indicator) ที่จัดทำขึ้นทั้งระดับองค์กร, สายงาน,
    ฝ่าย, ศูนย์การค้าและแผนกมาใช้อย่างเป็นทางการ

6.  ได้จัดทำโครงการ Succession Plan & Career Development เพื่อเตรียมบุคลากร
    กล่าวคือผู้บริหารตำแหน่งหลักของศูนย์การค้า 6 ตำแหน่ง ให้มีทดแทนอยู่ตลอดเวลา คือ
    ผู้จัดการทั่วไปศูนย์การค้า, ผู้จัดการแผนกอาคาร, ผู้จัดการแผนกงานระบบ,
    ผู้จัดการแผนกการเงิน, ผู้จัดการแผนกลูกค้าสัมพันธ์, ผู้จัดการแผนกส่งเสริมการขาย
    เสร็จเรียบร้อย และได้จัดให้มีการพัฒนา Successor เป็นรายบุคคลตามแผนพัฒนาที่กำหนดไว้

7.  ร่วมกับบริษัทวัตสัน ไวแอท ( ประเทศไทย ) จำกัด จัดทำโครงการ Culture Modeling
    and Change Program เพื่อจัดสร้างวัฒนธรรมเฉพาะของ CPN โดยในปี 2547 บริษัท
    วัตสัน ไวแอท ได้ทำการสัมภาษณ์ผู้บริหารระดับสูง , Workshop
    ผู้บริหารระดับกลางเพื่อหาวัฒนธรรมที่สอดคล้องกับกลยุทธ์ของบริษัท

การพัฒนาบุคลากร

  บริษัทฯ ได้จัดการฝึกอบรมพนักงานอย่างต่อเนื่อง โดยเน้นในการพัฒนาที่ตรงกับ ความ
  จำเป็นในการปฏิบัติงานของพนักงาน โดยได้แบ่งแนวทางการพัฒนาบุคลากรไว้ 3 ประเภท ดังนี้

1.  การพัฒนาบุคลากรตามมาตรฐานตำแหน่ง เพื่อให้พนักงานทุกระดับชั้นมี
    ความสามารถในด้านการจัดการการบริหารตามตำแหน่งงาน เช่น
    การพัฒนาการจัดการในระดับผู้บริหาร, การบริการที่เป็นเลิศ, การสอนและแนะนำงาน,
    การทำงานและพัฒนา ทีมงาน เป็นต้น

2.  การพัฒนาบุคลากรตามมาตรฐานวิชาชีพ เพื่อให้พนักงานในแผนกต่างๆ มีความรู้
    ทักษะที่สามารถนำไปปฏิบัติงานในหน้าที่ของตนได้ดียิ่งขึ้น
    และเป็นการติดตามพัฒนาการของสายวิชาชีพตน

  นอกจากการฝึกอบรมแล้ว ทางบริษัทฯ ยังได้จัดให้มีการสัมมนาประจำปีของ แต่ละฝ่าย
  เพื่อให้พนักงานได้รับความรู้ใหม่ ๆ ทางด้านสายอาชีพของตน, นโยบาย การดำเนินงานของฝ่าย
  และการแลกเปลี่ยนความรู้ ประสบการณ์ของพนักงานจาก แต่ละศูนย์ฯ

3.  การพัฒนาบุคลากรตามเป้าประสงค์ของบริษัทฯ
    เพื่อให้บุคลากรมีความรอบรู้ในด้านการจัดการหรือวิทยาการตามที่บริษัทฯ ต้องการ เช่น 5 ส
    เพื่อการเพิ่มผลผลิตให้องค์กร, ระบบ ISO 9001:2000 , Good Corporate
    Governance เป็นต้น

  นอกจากการฝึกอบรมดังกล่าวข้างต้นแล้ว ในปี 2547 บริษัทฯ ยังได้ดำเนินจัดทำแผน
  สืบทอดตำแหน่งและพัฒนาอาชีพ (Succession Plan and Career Development)
  ให้พนักงานระดับผู้จัดการทั่วไปศูนย์การค้า และ ผู้จัดการแผนกต่าง ๆ ของศูนย์การค้า
  เพื่อเป็นการสรรหา ผู้บริหารเพื่อทดแทนและพัฒนาพนักงานให้เติบโตในสายอาชีพ

-   การบริหารงานบุคคล

  บริษัทฯ ได้มีการจัดสวัสดิการให้แก่พนักงานอย่างต่อเนื่อง
  เพื่อเป็นการสร้างขวัญและกำลังใจให้พนักงาน โดยจัดสรรสวัสดิการต่าง ๆ อาทิ เช่น
  สวัสดิการด้านกีฬา การรักษาพยาบาล สันทนาการ การตรวจสุขภาพประจำปี ฯลฯ เป็นต้น
  และในปี 2547 นี้ ทางบริษัทฯได้จัดกิจกรรมบริจาคสิ่งของ , หนังสือ
  จากประชาชนและพนักงานที่มีจิตศรัทธาทั่วไปตามศูนย์การค้าต่าง ๆ
  ของบริษัทและนำไปมอบให้โรงเรียนบ้านหนองราชวัตร จังหวัดสุพรรณบุรี

-   ศูนย์คัดเลือกและสรรหาบุคลากร

  บริษัทฯ ได้จัดตั้งศูนย์คัดเลือกและสรรหาบุคลากร เพื่อคัดเลือกและสรรหาพนักงาน
  ป้อนทุกหน่วยงาน ส่งผลให้บริษัทฯ
  เพิ่มมาตรฐานในการคัดเลือกและสรรหาพนักงานและได้พนักงานที่มีคุณภาพและมีคุณสมบัติตรงตามที่ต้องการ

ผังองค์กรบริษัท เซ็นทรัลพัฒนา จำกัด(มหาชน)

[]

[]